sagorsarker/bangla-wikipedia huggingface dataset:
২০২২ জিম্বাবুয়ে পুরুষ ক্রিকেট দলের অস্ট্রেলিয়া সফর

জিম্বাবুয়ে পুরুষ ক্রিকেট দল ২০২২ সালের আগস্ট ও সেপ্টেম্বর মাসে তিনটি একদিনের আন্তর্জাতিক (ওডিআই) ম্যাচ খেলার জন্য অস্ট্রেলিয়া সফর করে। ম্যাচগুলো ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের অংশ হিসেবে খেলা হয়। ২০০৩ সালের পর এটিই ছিল জিম্বাবুয়ে দলের প্রথম অস্ট্রেলিয়া সফর। প্রাথমিকভাবে সিরিজটি ২০২০ সালের জুন মাসে অনুষ্ঠিত হওয়ার কথা থাকলেও কোভিড-১৯ মহামারির কারণে সিরিজটি স্থগিত করা হয়। ২০২২ সালের মে মাসে ক্রিকেট অস্ট্রেলিয়া (সিএ) সফরের সূচি নিশ্চিত করে। সিরিজের সবগুলো ম্যাচ টাউনসভিলের রিভারওয়ে স্টেডিয়ামে অনুষ্ঠিত হয়।
সিরিজে অস্ট্রেলিয়া ২–১ ব্যবধানে জয়ী হয়।
জিম্বাবুয়ে দলে জন মাসারা ও তানাকা চিভাংগাকে রিজার্ভ খেলোয়াড় হিসেবে রাখা হয়। প্রথম ওডিআই ম্যাচের পর অস্ট্রেলিয়া দলে জশুয়া ইংলিসকে যুক্ত করা হয়।
আনন্দপুর সাহিব লোকসভা কেন্দ্র

আনন্দপুর সাহিব লোকসভা কেন্দ্রহল উত্তর ভারতের পাঞ্জাব রাজ্যের ১৩ টি লোকসভা কেন্দ্রের মধ্যে একটি এবং ২০০৮ সাল থেকে এই লোকসভা কেন্দ্রটি তৈরি হয়েছে। এই লোকসভা কেন্দ্রের আসনটি সংরক্ষিত নয় এবং মোট ৯ টি বিধানসভা কেন্দ্র নিয়ে গঠিত। বর্তমান সংসদ সদস্য হলেন ভারতীয় জাতীয় কংগ্রেসের মনীষ তিওয়ারী। লোকসভা কেন্দ্রের অন্তর্গত এলাকার সরকারি ভাষা হল পাঞ্জাবি।
ভারতের সীমানা পুনর্নির্ধারণ কমিশনের নির্দেশিকা অনুসারে ২০০৮ সালে আনন্দপুর সাহিব লোকসভা কেন্দ্রটি অস্তিত্ব লাভ করে।
ভারতের সীমানা পুনর্নির্ধারণ কমিশনের নির্দেশিকা অনুসারে পাঞ্জাব এর আনন্দপুর সাহিব লোকসভা কেন্দ্রে ২০০৯ সাল থেকে নিম্নলিখিত বিধানসভা কেন্দ্রগুলির সমন্বয়ে গঠিত হয়েছে: বর্তমানে আনন্দপুর সাহিব লোকসভা কেন্দ্রটি ৯ টি বিধানসভা আসন নিয়ে গঠিত, যেমন- গড়শঙ্কর, বাঙ্গা, নাওয়ান শহর, বালাচাউর, আনন্দপুর সাহিব, রুপনগর, চামকাউর সাহিব, খারার, এসএএস নগর (মোহালি)।
সীমানা পুনর্নির্ধারণের পূর্বে বাঙ্গা নাওয়ান শহর বিধানসভা কেন্দ্রটি ফিল্লাউর লোকসভা কেন্দ্রের অন্তর্ভুক্ত ছিল, চামকাউর সাহিব এবং খারার বিধানসভা কেন্দ্রটি রোপার লোকসভা কেন্দ্রের অন্তর্গত ছিল এবং গড়শঙ্কর, বালাচাউর এবং আনন্দপুর সাহিব বিধানসভা কেন্দ্রগুলি পূর্বে হোশিয়ারপুর লোকসভা কেন্দ্রের অন্তর্গত ছিল। সীমানা পুননির্ধারণের ফলে ২০০৮ সালে এসএএস নগর (মোহালি) বিধানসভা আসনটি তৈরি হয়েছিল।
৪৫ নং গড়শঙ্কর বিধানসভা কেন্দ্রটি ভারতের পাঞ্জাব রাজ্যের হোশিয়ারপুর জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক আম আদমি পার্টির জয় কৃষাণ।
৪৬ নং বাঙ্গা বিধানসভা কেন্দ্রটি ভারতের পাঞ্জাব রাজ্যের নাওয়ান শহর জেলায় অবস্থিত৷ এই আসনটি তফসিলি জাতির জন্য সংরক্ষিত৷ এই বিধানসভা কেন্দ্রের বর্তমান বিধায়ক শিরোমণি অকালী দলের সুখবিন্দর কুমার।
৪৭ নং নাওয়ান শহর বিধানসভা কেন্দ্রটি ভারতের পাঞ্জাব রাজ্যের নাওয়ান শহর জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের অঙ্গদ সিং।
৪৮ নং বালাচাউর বিধানসভা কেন্দ্রটি ভারতের পাঞ্জাব রাজ্যের নাওয়ান শহর জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের দর্শন লাল।
৪৯ নং আনন্দপুর সাহিব বিধানসভা কেন্দ্রটি ভারতের পাঞ্জাব রাজ্যের রুপনগর জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের কানওয়ার পাল সিং।
৫০ নং রুপনগর বিধানসভা কেন্দ্রটি ভারতের পাঞ্জাব রাজ্যের রুপনগর জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক আম আদমি পার্টির অমরজিৎ সিং সান্দোয়া।
৫১ নং চামকাউর সাহিব বিধানসভা কেন্দ্রটি ভারতের পাঞ্জাব রাজ্যের রুপনগর জেলায় অবস্থিত৷ এই আসনটি তফসিলি জাতির জন্য সংরক্ষিত৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের চরণজিৎ সিং চন্নী।
৫২ নং খারার বিধানসভা কেন্দ্রটি ভারতের পাঞ্জাব রাজ্যের এসএএস নগর জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক আম আদমি পার্টির কানওয়ার সিন্ধু।
৫৩ নং এসএএস নগর (মোহালি) বিধানসভা কেন্দ্রটি ভারতের পাঞ্জাব রাজ্যের এসএএস নগর জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের বলবীর সিং সিধু।
মঠবাড়িয়া

মঠবাড়িয়া বাংলাদেশের দক্ষিণাঞ্চলের বরিশাল বিভাগের অন্তর্গত পিরোজপুর জেলায় অবস্থিত একটি শহর। প্রশাসনিকভাবে শহরটি মঠবাড়িয়া উপজেলার সদর। শহরটি পিরোজপুর জেলার তৃতীয় বৃহত্তম ও মঠবাড়িয়া উপজেলার বৃহত্তম এবং প্রধান শহরাঞ্চল। মঠবাড়ীয়া শহরটি একটি নদী বেষ্টিত নিচু এলাকা। মঠবাড়ীয়া শহরের পূর্ব পাশ দিয়ে বিশখালী নদী, পশ্চিম পাশ দিয়ে বলেশ্বর নদী ও দক্ষিণে বঙ্গোপসাগর প্রবাহিত হয়েছে। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং বরিশাল বিমানবন্দর। বিভাগীয় শহর বরিশাল থেকে ৮১.২ কি.মি. এবং জেলা শহর পিরোজপুর থেকে ৪১.১ কি.মি. দুরত্বে মঠবাড়িয়া শহর অবস্থিত।
মঠবাড়িয়া শহরের মোট জনসংখ্যা ২৮,৮৫১ জন যার মধ্যে ১৪,৩৩৩ জন পুরুষ এবং ১৪,৫১৮ জন নারী। এ শহরের পুরুষ এবং নারী অনুপাত ১০৪:১০০। শহরে মোট খানা সংখ্যা বা পরিবার রয়েছে ৬৮০১ টি।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৮.২৫ মিটার।
১৯৯৩ সালে মঠবাড়িয়া শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে মঠবাড়িয়া পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৯টি মহল্লায় বিভক্ত । ১৬.৮৮ বর্গ কি.মি. আয়তনের মঠবাড়িয়া শহরের ৪.০১ বর্গ কি.মি এলাকা মঠবাড়িয়া পৌরসভা দ্বারা পরিচালিত হয়।
মঠবাড়িয়া শহরের স্বাক্ষরতার হার হলো শতকরা ৭১.৮ ভাগ।
২০১৬ ভারত ক্রিকেট দলের জিম্বাবুয়ে সফর

ভারত জাতীয় ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য জিম্বাবুয়ে সফর করে, যা জুন ২০১৬-এ অনুষ্ঠিত হয়।
২০২২ ভারত পুরুষ ক্রিকেট দলের জিম্বাবুয়ে সফর

ভারত পুরুষ ক্রিকেট দল ২০২২ সালের আগস্ট মাসে তিনটি একদিনের আন্তর্জাতিক (ওডিআই) ম্যাচ খেলার জন্য জিম্বাবুয়ে সফর করে। সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে খেলা হয়। সিরিজটি প্রথমে ২০২০ সালের আগস্ট মাসে খেলা হওয়ার কথা ছিল, কিন্তু ২০২০ সালের জুন মাসে কোভিড-১৯ মহামারির কারণে সিরিজটি স্থগিত করা হয়। পরবর্তীতে ২০২২ সালের জুলাই মাসে নিশ্চিত করা হয় যে সিরিজটি ২০২২ সালের আগস্ট মাসে খেলা হবে। সিরিজের ম্যাচগুলো হারারে স্পোর্টস ক্লাব মাঠে খেলা হয়। সিরিজে ভারত ৩–০ ব্যবধানে জয়ী হয়।
ভারত দলে প্রাথমিকভাবে শিখর ধাওয়ানকে অধিনায়ক হিসেবে রাখা হয়েছিল, কিন্তু প্রাথমিক দলে অনুপস্থিত থাকা লোকেশ রাহুল সিরিজে খেলতে সমর্থ বলে গণ্য হওয়ায় তাঁকে দলে যুক্ত করে অধিনায়ক হিসেবে মনোনীত করা হয়। সে সময় শিখর ধাওয়ানকে দলের সহ-অধিনায়ক হিসেবে নিযুক্ত করা হয়। কাঁধে চোট পেয়ে ওয়াশিংটন সুন্দর ভারত দল থেকে ছিটকে যান। তাঁর বদলি হিসেবে শাহবাজ আহমেদকে দলে যুক্ত করা হয়।
বোরহানউদ্দিন

বোরহানউদ্দিন বাংলাদেশের দক্ষিণাঞ্চলের বরিশাল বিভাগের অন্তর্গত ভোলা জেলার ভোলা দ্বীপে অবস্থিত একটি শহর। প্রশাসনিকভাবে শহরটি বোরহানউদ্দিন উপজেলার সদর। শহরটি ভোলা জেলার চতুর্থ বৃহত্তম ও বোরহানউদ্দিন উপজেলার বৃহত্তম এবং প্রধান শহরাঞ্চল। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং বরিশাল বিমানবন্দর। বিভাগীয় শহর বরিশাল থেকে ৭৩.৪ কি.মি. এবং জেলা শহর ভোলা থেকে ৪২.৭ কি.মি. দূরত্বে বোরহানউদ্দিন শহর অবস্থিত।
বোরহানউদ্দিন শহরের মোট জনসংখ্যা ৩৮,৪০১ জন যার মধ্যে ১৯,০৫৯ জন পুরুষ এবং ১৯,৩৪২ জন নারী। এ শহরের পুরুষ এবং নারীর অনুপাত ৯৯:১০০। শহরে মোট খানা সংখ্যা বা পরিবার রয়েছে ৮০৫৫টি।
শহরটি অক্ষাংশ ও দ্রাঘিমাংশে অবস্থিত। সমুদ্র সমতল থেকে শহরটির গড় উচ্চতা ১১.০৮ মিটার।
১৯৯৮ সালে বোরহানউদ্দিন শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে বোরহানউদ্দিন পৌরসভা নামক একটি স্থানীয় সরকার সংস্থা (পৌরসভা) গঠিত হয়, যা ৯টি ওয়ার্ড এবং ১৩টি মহল্লায় বিভক্ত। ২৮.২১ বর্গ কি.মি. আয়তনের বোরহানউদ্দিন শহরের ৩.২২ বর্গ কি.মি. এলাকা বোরহানউদ্দিন পৌরসভা দ্বারা পরিচালিত হয়।
বোরহানউদ্দিন শহরের স্বাক্ষরতার হার শতকরা ৬০.৭ ভাগ।
সারিলেরু নিকেব্বেরু

সারিলেরু নিকেব্বেরু () ২০২০ সালে প্রকাশিত ভারতীয় তেলুগু ভাষার অ্যাকশন চলচ্চিত্র। যা পরিচালনা করছেন অনিল রবিপুড়ি। চলচ্চিত্রটির কেন্দ্রীয় চরিত্রে রয়েছেন মহেশ বাবু।
চলচ্চিত্রটিতে মহেশ বাবুকে ভারতীয় সেনা মেজর ‘অজয় কৃষ্ণ’ চরিত্রে দেখা যাবে। স্যারিলেরু নীকেশ্বরু আরও রয়েছেন রশ্মিকা মন্দানা, তামান্না ভাটিয়া, জয়া প্রকাশ রেড্ডি, বিজয়শান্তি, প্রকাশ রাজ, সত্য দেব, প্রদীপ রাওয়াত, হরি তেজা, শচীন খেদেকার, রাজেন্দ্র প্রসাদ, সুবরাজু, ভেনেলা কিশোর এবং অজয় প্রমুখ। মকর সংক্রান্তি উৎসব চলাকালীন চলচ্চিত্রটি ২০২০ সালের ১১ জানুয়ারি মুক্তি পায়।
৯এক্স মিডিয়া

৯এক্স মিডিয়া হচ্ছে বৃহত্তম ভারতীয় সঙ্গীত সম্প্রচারক, যা ৫টি সঙ্গীতভিত্তিক টেলিভিশন চ্যানেল এবং একটি বলিউডের নিউজ পোর্টাল স্পটবয় পরিচালনা করে। এই ৫টি সঙ্গীত চ্যানেলগুলো হচ্ছে: ৯এক্সএম (সর্বশেষ বলিউড), ৯এক্স জলওয়া (চিরসবুজ হিন্দি), ৯এক্স ঝাকাস (মারাঠি), ৯এক্স টশন (পাঞ্জাবি) এবং ৯এক্সও (ইংরেজি)।
আইএনএক্স মিডিয়া প্রাইভেট লিমিটেড এবং আইএনএক্স নিউজ প্রাইভেট লিমিটেড নামে দুটি সংস্থার উদ্যোগে ২০০৭ সালে ইন্দ্রাণী মুখার্জী এই সংস্থাটি প্রতিষ্ঠা করেছিলেন।
২০০৯ সালের মার্চ মাসে, চেয়ারম্যান ও চিফ স্ট্র্যাটেজি অফিসার (সিএসও) পিটার মুখার্জী এবং প্রতিষ্ঠাতা ও সিইও ইন্দ্রাণী মুখার্জী আইএনএক্স মিডিয়াতে তাদের পরিচালনার ভূমিকা ছেড়ে দিয়েছিলেন।
২০১০ সালের আগস্ট মাসে, আইএনএক্স মিডিয়া পুনর্গঠন প্রক্রিয়ার অংশ হিসাবে নিজের নাম পরিবর্তন করে ৯এক্স মিডিয়ায় পরিণত হয়। ২০১৭ সালের অক্টোবর মাসে, এটি জি এন্টারটেইনমেন্ট এন্টারপ্রাইস ১৬০ কোটি ব্যয়ের জন্য অধিগ্রহণ করেছিল।
কলাপাড়া

কলাপাড়া বাংলাদেশের দক্ষিণাঞ্চলের বরিশাল বিভাগের অন্তর্গত পটুয়াখালী জেলায় অবস্থিত একটি শহর। প্রশাসনিকভাবে শহরটি কলাপাড়া উপজেলার সদর। শহরটি পটুয়াখালী জেলার দ্বিতীয় বৃহত্তম ও কলাপাড়া উপজেলার বৃহত্তম এবং প্রধান শহরাঞ্চল। কলাপাড়া শহরটি আন্ধারমানিক নদীর তীরে অবস্থিত। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং বরিশাল বিমানবন্দর। বিভাগীয় শহর বরিশাল থেকে ৯১.৬ কি.মি. এবং জেলা শহর পটুয়াখালী থেকে ৫০ কি.মি. দুরত্বে কলাপাড়া শহর অবস্থিত।
কলাপাড়া শহরের মোট জনসংখ্যা ২৬,১৭৭ জন যার মধ্যে ১৩,৩৪২ জন পুরুষ এবং ১২,৮৩৫ জন নারী। এ শহরের পুরুষ এবং নারী অনুপাত ১০৪:১০০। শহরে মোট খানা সংখ্যা বা পরিবার রয়েছে ৬৪৯২টি।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৯ মিটার।
২০১০ সালে কলাপাড়া শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে কলাপাড়া পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৪টি মহল্লায় বিভক্ত । ২৩.২৪ বর্গ কি.মি. আয়তনের কলাপাড়া শহরের ৩.৭৫ বর্গ কি.মি এলাকা কলাপাড়া পৌরসভা দ্বারা পরিচালিত হয়।
কলাপাড়া শহরের স্বাক্ষরতার হার হলো শতকরা ৬৫.৫ ভাগ।
বোকেন এতে

বোকেন এতে (১ মার্চ ১৯২২ – ৮ জানুয়ারি ২০২০) ভারতের অরুণাচল প্রদেশের একজন রাজনীতিবিদ ছিলেন। তিনি অরুণাচল প্রদেশ বিধানসভার একজন বিধায়ক ছিলেন।
বোকেন এতে ১৯২২ সালের ১ মার্চ পশ্চিম সিয়াংয়ের বেনে গ্রামে জন্মগ্রহণ করেন। তিনি ১৯৪৪ সালে এজেন্সি লেবার কর্পসের সদস্য হিসেবে কর্মজীবন শুরু করেন। তিনি এর বিভিন্ন পদে কর্মরত ছিলেন।
বোকেন এতে ১৯৫০ সালে আসাম ভূমিকম্পে ত্রাণকার্য চালানের জন্য আসাম রাজ্যপালের ভূমিকম্প ত্রাণ তহবিল পদক লাভ করেন। তিনি ১৯৫৮ সালে আসাম রাজ্যপালের শংসাপত্র ও ১৯৭৮ সালে উপরাজ্যপালের শংসাপত্র লাভ করেন। তিনি ১৯৭৮ সালে নির্দল প্রার্থী হিসেবে আলং দক্ষিণ বিধানসভা কেন্দ্র থেকে অরুণাচল প্রদেশ বিধানসভার বিধায়ক হিসেবে নির্বাচিত হয়েছিলেন।
বোকেন এতে ২০২০ সালের ৮ জানুয়ারি ৯৭ বছর বয়সে প্রয়াত হন।
বাংলাদেশের ব্যস্ততম বিমানবন্দরগুলির তালিকা

বাংলাদেশের বিমানবন্দরগুলির মধ্যে শীর্ষ ৮ টি ব্যস্ত বিমানবন্দরের তালিকা এখানে প্রদান করা হয়েছে। নিচের টেবিলগুলিতে বাংলাদেশের ব্যস্ততম বিমানবন্দরগুলিতে মোট যাত্রীবাহী চলাচলের প্রকাশিত বার্ষিক তথ্য রয়েছে।
এনসাইক্লোপিডিয়া অব দ্য কুরআন

এনসাইক্লোপিডিয়া অব দ্য কুর'আন ("কুরআনের বিশ্বকোষ", সংক্ষেপে 'ইকিউ' ও বলা হয়), ব্রিল পাব্লিশার্স থেকে প্রকাশিত কুর'আন সম্পর্কিত একটি বিশ্বকোষ।
এটি পাঁচটি খণ্ডে প্রকাশিত হয়েছে এবং জেন ড্যামেন ম্যাকুলিফ ও অন্যান্যরা ২০০১-২০০৬ সালের মধ্যে এটি সম্পাদনা করেছিলেন ():
জার্নাল অব ইসলামিক স্টাডিজ (অক্সফোর্ড)

জার্নাল অব ইসলামিক স্টাডিজ একটি ইসলাম শিক্ষা বিষয়ক পিয়ার রিভিউড একাডেমিক জার্নাল। ১৯৯০ সালে অক্সফোর্ড সেন্টার ফর ইসলামিক স্ট্যাডিজে এটি প্রতিষ্ঠিত হয় এবং অক্সফোর্ড ইউনিভার্সিটি প্রেস কর্তৃক প্রকাশিত হয়। এটিএলএ রিলিজিয়ন ডেটাবেজ, সামাজিক বিজ্ঞান সম্পর্কিত আন্তর্জাতিক গ্রন্থপঞ্জি, দ্য ব্রিটিশ হিউম্যানিটিজ ইনডেক্স এবং ইবিএসসিও হিস্ট্রিক্যাল অ্যাবসট্রাক্ট দ্বারা সূচিত হয়েছে। ম্যাগডালেন কলেজ, অক্সফোর্ডের ফারহান আহমেদ নিজামী এটি সম্পাদনা করেন।
রশীদ প্যাটেল

রশীদ গুলাম মোহাম্মদ প্যাটেল (; ; জন্ম: ১ জুন, ১৯৬৪) বরোদরা এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৮৮ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে বরোদরা দলের প্রতিনিধিত্ব করেন। দলে তিনি মূলতঃ বামহাতি ফাস্ট-মিডিয়াম বোলার হিসেবে খেলতেন। এছাড়াও, বামহাতে ব্যাটিংয়ে পারদর্শী ছিলেন রশীদ প্যাটেল।
১৯৮৬-৮৭ মৌসুম থেকে ১৯৯৬-৯৭ মৌসুম পর্যন্ত রশীদ প্যাটেলের প্রথম-শ্রেণীর খেলোয়াড়ী জীবন চলমান ছিল। ১৯৯০-৯১ মৌসুমের দীলিপ ট্রফিতে কিছু সময়ের জন্যে উত্তাপ ছড়ান। জামশেদপুরের কীনান স্টেডিয়ামে পশ্চিম অঞ্চলের সদস্যরূপে উত্তর অঞ্চলের বিপক্ষে চূড়ান্ত খেলায় অবতীর্ণ হন। উত্যক্ততা ও বাদানুবাদে ভরপুর ছিল এ খেলাটি। শেষদিন উত্তরাঞ্চল দ্বিতীয়বারের মতো ব্যাটিংয়ে নামে। খেলায় প্রয়োজনীয় পার্থক্য থাকা সত্ত্বেও প্যাটেল স্ট্যাম্প তুলে উত্তর অঞ্চলের উদ্বোধনী ব্যাটসম্যান রমন লাম্বা’র দিকে তেড়ে আসেন। ক্রিজে প্যাটেল দৌড়ে আসলে লাম্বাও তাকে সতর্ক করে দেন। ফলাফলস্বরূপ উভয় দলের মধ্যে বাদানুবাদের ঘটনা ঘটে। চাবিরতির পনের মিনিট পূর্বে খেলা বন্ধ করে দেয়া হয়।
প্যাটেল আত্মপক্ষ সময়র্তনে মন্তব্য করেন যে, লাম্বাকে আক্রমণের উদ্দেশ্যে স্ট্যাম্প হাতে নেননি। তিনি কেবলমাত্র লাম্বা’র ব্যাটে তিনবার আঘাত করেছেন, ব্যক্তিকে নয়। চার সপ্তাহ পর মাধবরাও সিন্ধিয়া, এম.এ.কে. পতৌদি ও রাজ সিং দুঙ্গারপুরকে নিয়ে গঠিত তিন সদস্যের শৃঙ্খলারক্ষা কমিটি প্যাটেলকে ১৩ মাস ও লাম্বাকে ১০ মাস খেলায় অংশগ্রহণের উপর নিষেধাজ্ঞা জারী করে। নিষেধাজ্ঞার মেয়াদ শেষ হলে প্যাটেল পুনরায় ঘরোয়া খেলার জগতে ফিরে আসেন। তবে, খেলায় কোন প্রভাব বিস্তার করতে পারেননি।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন রশীদ প্যাটেল। ২৪ নভেম্বর, ১৯৮৮ তারিখে মুম্বইয়ে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
দুইটি সাধারণমানের ক্রিকেট মৌসুম অতিবাহনের পর বিস্ময়করভাবে ভারত দলের পক্ষে টেস্ট খেলার জন্যে তাকে আমন্ত্রণ জানানো হয়েছিল। ঐ টেস্টে ১৪ ওভার বোলিং করেছিলেন। ভারতের পক্ষে আন্তর্জাতিক ক্রিকেটে অতিমাত্রায় ব্যর্থতার প্রতিমূর্তি ছিলেন তিনি। বোম্বের ওয়াংখেড়ে স্টেডিয়ামে অনুষ্ঠিত টেস্টে প্রতিপক্ষীয় নিউজিল্যান্ড দলের উদ্বোধনী ব্যাটসম্যানদেরকে কয়েকবার পরাভূত করলেও কোন উইকেট লাভ করতে পারেননি। ব্যাট হাতে নিউজিল্যান্ডীয় তারকা বোলার স্যার রিচার্ড হ্যাডলি’র বলে উভয় ইনিংসেই শূন্য রানে বিদেয় নিতে হয় তাকে।
তিন সপ্তাহ পর একই দলের বিপক্ষে একটিমাত্র একদিনের আন্তর্জাতিকে অংশ নেন। নিজ শহরের মাঠে ১০ ওভার বোলিং করে ৫৮ রান খরচায় উইকেট শূন্য অবস্থায় থাকতে হয়। এছাড়াও, ব্যাটিং করার সুযোগ মেলেনি তার।
এল. পি. জয়

লক্ষ্মীদাস পুরুষোত্তমদাস জয় (; ; জন্ম: ১ এপ্রিল, ১৯০২ - মৃত্যু: ২৯ জানুয়ারি, ১৯৬৮) তৎকালীন ব্রিটিশ ভারতের বোম্বে প্রেসিডেন্সির বোম্বে এলাকায় জন্মগ্রহণকারী ভারতীয় আন্তর্জাতিক ক্রিকেটার ও প্রশাসক ছিলেন। ভারত ক্রিকেট দলের অন্যতম সদস্য ছিলেন তিনি। ১৯৩৩ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে হিন্দু ও মহারাষ্ট্র দলের প্রতিনিধিত্ব করেন ‘লাল্লুভাই’ ডাকনামে পরিচিত এল. পি. জয়। দলে তিনি মূলতঃ ডানহাতি ব্যাটসম্যান হিসেবে খেলতেন।
১৯২০-২১ মৌসুম থেকে ১৯৪১-৪২ মৌসুম পর্যন্ত এল. পি. জয়ের প্রথম-শ্রেণীর খেলোয়াড়ী জীবন চলমান ছিল। ভারতীয় ক্রিকেট আঙ্গিনায় বিশ্বযুদ্ধের মাঝামাঝি সময়ে ব্যাপক প্রভাব বিস্তার করেছিলেন তিনি। জয়ের পায়ের কারুকাজ উদাহরণস্বরূপ হয়ে থাকবে। বোম্বে দলের অন্যতম ব্যাটিং মেরুদণ্ডের অধিকারী হিসেবে সুনাম কুড়িয়েছেন। দুই দশকব্যাপী খেলোয়াড়ী জীবনে ৩১-এর অল্প বেশি গড়ে তিন সহস্রাধিক রান সংগ্রহ করেছিলেন। তন্মধ্যে, পাঁচটি শতরানের ইনিংস রয়েছে তার। দর্শনীয় ভঙ্গীমায় ডানহাতে স্ট্রোক খেলতেন এল. পি. জয়।
সেরা ইনিংসগুলোর অধিকাংশই বোম্বে চতুর্দলীয় প্রতিযোগিতায় খেলেছিলেন। বোম্বে দলের অধিনায়কের দায়িত্বে ছিলেন ও প্রথমবারের মতো রঞ্জী ট্রফি চ্যাম্পিয়নশীপে দলের শিরোপায় নেতৃত্ব দেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন এল. পি. জয়। ১৫ ডিসেম্বর, ১৯৩৩ তারিখে মুম্বইয়ে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৯৩২ সালে ভারত দলের সদস্যরূপে ইংল্যান্ড গমনের সুযোগ পেয়েছিলেন। কিন্তু, রাজনৈতিক কারণে বিজয় মার্চেন্ট ও চম্পক মেহতা’র সাথে তিনিও এ সফরে যেতে রাজী হননি। এ সময়ে অধিকাংশ জাতীয় নেতৃবৃন্দ জাতীয় আন্দোলনে অংশগ্রহণের কারণে কারাগারে নিক্ষিপ্ত হন।
একমাত্রটি টেস্টটি ভারতের মাটিতে ইতিহাসের প্রথম খেলায় খেলেছিলেন। বোম্বে টেস্টে তিনি মাত্র ১৯ ও ০ রান তুলতে পেরেছিলেন। ১৯৩৬ সালে পুনরায় ইংল্যান্ড গমন করেন। তবে, ভাঙ্গা আঙ্গুলের কারণে সীমিত পর্যায়ে মাঠে নেমেছিলেন।
খেলোয়াড়ী জীবন থেকে অবসর গ্রহণের পর ১৯৫০-এর দশকে জাতীয় দল নির্বাচকের ভূমিকায় অবতীর্ণ হন। দক্ষ ও সাহসী দল নির্বাচক ছিলেন। তবে, ১৯৫৮-৫৯ মৌসুমে ওয়েস্ট ইন্ডিজের বিপক্ষে খেলাকালীন আর্থিক মতবিরোধে পদত্যাগ করেন। রঞ্জী ট্রফি প্রতিযোগিতার প্রত্যেক আসরে দ্রুতলয়ে শতরানের অধিকারী ব্যাটসম্যানকে তার নামানুসারে ট্রফি বিতরণ করা হয়।
ক্রিকেটারদেরকে বাণিজ্যিকভাবে চুক্তিবদ্ধ করার প্রেক্ষিতে এল. পি. জয়কে ইন্ডিয়া ইম্পেরিয়াল ব্যাংকে নিয়োগ দেয়া হয়। পরবর্তীতে ইন্ডিয়া স্টেট ব্যাংকে চলে যান। এখানেই তিনি জীবনের বাদ-বাকী সময় অতিবাহিত করেন। এরফলে, তার প্রিয় শখ ডাকটিকিট সংগ্রহের দিকে নিজেকে আরও যুক্ত করতে সহায়তা করে। ফলশ্রুতিতে, প্রথিতযশা ডাকটিকিট সংগ্রহকারী হিসেবে সুনাম কুড়ান। ব্যাংকে আসা প্রতিদিনের খামে আসা ডাকটিকিট তিনি করায়ত্ত্ব করতে সচেষ্ট হতেন। ব্রিটিশ সাম্রাজ্যের খামের দিকেই তার অধিক নজর ছিল।
২৯ জানুয়ারি, ১৯৬৮ তারিখে ৬৫ বছর বয়সে মহারাষ্ট্রের বোম্বে এলাকায় অবস্থানকালে হৃদযন্ত্র ক্রীয়ায় আক্রান্ত হন। সেখানেই এল. পি. জয়ের দেহাবসান ঘটে।
দামোহ লোকসভা কেন্দ্র

দামোহ লোকসভা কেন্দ্রটি ভারতের মধ্য প্রদেশ রাজ্যের ২৯ টি লোকসভা কেন্দ্রের একটি। এই নির্বাচনকেন্দ্রটি ১৯৬২ সালে প্রতিষ্ঠিত হয়। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয় এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এটি সম্পূর্ণ দামোহ জেলা ও সাগর এবং ছত্রপুর জেলার কিছু অংশ নিয়ে গঠিত।
বর্তমানে দামোহ লোকসভা কেন্দ্রটিতে নিম্নলিখিত আটটি বিধানসভা (আইনসভা) বিভাগ রয়েছে: 
২০১৯ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির প্রহ্লাদ সিং প্যাটেল । তিনি এই নির্বাচনে মোট ৭,০৪,৫২৪ টি বা ৬০.৫১ শতাংশ ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জাতীয় কংগ্রেস এবং বহুজন সমাজ পার্টি। সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ৩,৫১,১১৩ টি বা ৩০.১৬ শতাংশ ভোট পায় এবং বহুজন সমাজ পার্টি ৪৫,৮৪৮ টি বা ৩.৯৪ শতাংশ ভোট পায়। নির্বাচনে ভারতীয় জনতা পার্টির প্রহ্লাদ সিং প্যাটেল ভারতীয় জাতীয় কংগ্রেস প্রার্থী তাপ সিং লোধি-এর থেকে ৩,৫৩,৪১১ টি বা ৩০.৩৫ শতাংশ ভোট বেশি পান।
২০১৯ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির প্রহ্লাদ সিং প্যাটেল । তিনি এই নির্বাচনে মোট ৫,১৩,০৭৯ টি বা ৫৬.১৪ শতাংশ ভোট পেয়েছিলেন। এই কেন্দ্র থেকে দ্বিতীয় লাভ করে ভারতীয় জাতীয় কংগ্রেস। সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ২,৯৯,৭৮০ টি বা ৩২.৮০ শতাংশ ভোট পায়। নির্বাচনে ভারতীয় জনতা পার্টির প্রহ্লাদ সিং প্যাটেল ভারতীয় জাতীয় কংগ্রেস প্রার্থী চৌধুরী মাহেন্দ্রা প্রতাপ সিং-এর থেকে ২,১৩,২৯৯ টি বা ২৩.৩৪ শতাংশ ভোট বেশি পান।
২০০৯ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির শিবরাজ ভাইয়া। তিনি এই নির্বাচনে মোট ৩০২৬৭৩ টি ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জাতীয় কংগ্রেস এবং সমাজবাদী পার্টি। সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ২৩১৭৯৬ টি ভোট পায় এবং সমাজবাদী পার্টি ৭৮২৬ টি ভোট পায়।
সাল মিনেও

সালভাতোরে মিনেও জুনিয়র (১০ জানুয়ারি ১৯৩৯ - ১২ ফেব্রুয়ারি ১৯৭৬) ছিলেন একজন মার্কিন চলচ্চিত্র ও মঞ্চ অভিনেতা ও পরিচালক। মিনেও মূলত জেমস ডিনের সাথে "রেবেল উইদাউট আ কজ" (১৯৫৫) চলচ্চিত্রে জন "প্লেটো" ক্রফোর্ড চরিত্রে অভিনয়ের জন্য সুপরিচিত। তিনি দুইবার শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন, প্রথমটি "রেবেল উইদাউট আ কজ" চলচ্চিত্রের জন্য এবং দ্বিতীয়টি "এক্সোডাস" (১৯৬০) চলচ্চিত্রের জন্য। দ্বিতীয় চলচ্চিত্রটির জন্য তিনি সেরা চলচ্চিত্র পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। ১৯৫০-এর দশকের কিশোরদের প্রতিকৃত মিনেওর অভিনয় জীবন যৌবনেই সমাপ্তি ঘটে। ১৯৭৬ সালে তিনি খুন হন।
মিনেও ১৯৩৯ সালের ১০ই জানুয়ারি নিউ ইয়র্ক সিটির দ্য ব্রংক্‌সে জন্মগ্রহণ করেন। তার পিতা সালভাতোরে মিনেও সিনিয়র ছিলেন একজন কফিন প্রস্তুতকারী ও মাতা জোসেফিন (জন্ম আলভিসি)। তিনি ইতালির সিসিলি বংশোদ্ভূত, তার পিতা ইতালিতে জন্মগ্রহণ করেছিলেন এবং মাতা ইতালীয় বংশোদ্ভূত, কিন্তু মার্কিন যুক্তরাষ্ট্রে জন্মগ্রহণ করেছিলেন। মিনেওর বোন সারিনা মিনেও একজন অভিনেত্রী এবং দুই ভাই মাইকেল ও ভিক্টর মিনেও অভিনেতা। তিনি কুইন্টানো স্কুল ফর ইয়ং প্রফেশনালসে পড়াশোনা করেন।
মিনেওর মাতা তাকে শৈশবেই নৃত্য ও অভিনয়ের স্কুলে ভর্তি করে দেন। তার প্রথম মঞ্চে কাজ ছিল টেনেসি উইলিয়ামসের নাটক "দ্য রোজ ট্যাটু" (১৯৫১)। তিনি ইউল ব্রাইনারের সাথে সঙ্গীতধর্মী নাটক "দ্য কিং অ্যান্ড আই"-এ যুবরাজ চরিত্রে অভিনয় করেছিলেন। ব্রাইনার মিনেওকে একজন অভিনেতা হিসেবে গড়ে ওঠতে সাহায্য করেছিলেন।
মিনেও "রেবেল উইদাউট আ কজ" (১৯৫৫) চলচ্চিত্রে জন "প্লেটো" ক্রফোর্ড চরিত্রে অভিনয়ের মধ্য দিয়ে অভিনেতা হিসেবে সকলের নজর কাড়েন। জেমস ডিনের সাথে অনুভূতিপ্রবণ কিশোর চরিত্রে তার কাজের জন্য তিনি বিপুল প্রশংসিত হন। তার এই কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন এবং তার জনপ্রিয়তা বৃদ্ধি পায়। মিনেও জীবনীকার পল জেফার্স লিখেন মিনেও তরুণী ভক্তদের নিকট থেকে হাজার হাজার চিঠি পেয়েছিলেন এবং জনসম্মুখে আসলে তারা তাকে ঘিরে ধরত। তিনি আরও লিখেন, "তিনি হলিউড ও নিউ ইয়র্ক সিটির সবচেয়ে সুন্দরী নারীদের সাথে ডেট করেছেন।"
তিনি ১৯৬০ সালে অটো প্রেমিঞ্জারের "এক্সোডাস" চলচ্চিত্রে একজন ইহুদি অভিবাসী চরিত্রে অভিনয়ের জন্য সেরা চলচ্চিত্র পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন এবং তার দ্বিতীয় একাডেমি পুরস্কারের মনোনয়ন লাভ করেন।
মুলাদী

মুলাদী বাংলাদেশের দক্ষিণাঞ্চলের বরিশাল বিভাগের অন্তর্গত বরিশাল জেলায় অবস্থিত একটি শহর। প্রশাসনিকভাবে শহরটি মুলাদী উপজেলার সদর। শহরটি বরিশাল জেলার চতুর্থ বৃহত্তম ও মুলাদী উপজেলার বৃহত্তম এবং প্রধান শহরাঞ্চল। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং বরিশাল বিমানবন্দর। বিভাগীয় শহর বরিশাল থেকে মুলাদী শহরের দূরত্ব ৩১.৩ কি.মি.।
মুলাদী শহরের মোট জনসংখ্যা ২০,৪৯০ জন যার মধ্যে ১০,২১৫ জন পুরুষ এবং ১০,২৭৫ জন নারী। এ শহরের পুরুষ এবং নারী অনুপাত ৯৯:১০০।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১০ মিটার।
২০০১ সালে মুলাদী শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে মুলাদী পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১৪টি মহল্লায় বিভক্ত। ১৬.৯৬ বর্গ কি.মি. আয়তনের মুলাদী শহর এলাকাটি মুলাদী পৌরসভা দ্বারা পরিচালিত হয়।
মুলাদী শহরের স্বাক্ষরতার হার হলো শতকরা ৬২.৬ ভাগ। এখানে একটি সরকারি কলেজ রয়েছে,যা মুলাদী সরকারি কলেজ নামে পরিচিত। এছাড়া আছে উল্লেখযোগ্য শিক্ষা প্রতিষ্ঠান :
মুলাদী মাহমুদজান মডেল সরকারি মাধ্যমিক বিদ্যালয়। 
কাজিরচর মাধ্যমিক বিদ্যালয়। 
চরলক্ষ্মীপুর ফাজিল মাদ্রাসা। 
নাজিরপুর ইউনাইটেড কলেজ।
লক্ষ্মীপুর মাধ্যমিক বিদ্যালয়। 
মুলাদী মহিলা কলেজ। 
চরলক্ষ্মীপুর সরকারি প্রাথমিক বিদ্যালয়।
কাজিরচর সরকারি প্রাথমিক বিদ্যালয়।
দড়িচর লক্ষ্মীপুর সরকারি প্রাথমিক বিদ্যালয়।
মুলাদী মডেল সরকারি প্রাথমিক বিদ্যালয়।
চরলক্ষ্মীপুর মাধ্যমিক বিদ্যালয়। 
মুলাদী ইসলামিয়া ফাজিল মাদ্রাসা, উল্লেখযোগ্য।
পাথরঘাটা

পাথরঘাটা বাংলাদেশের দক্ষিণাঞ্চলের বরিশাল বিভাগের অন্তর্গত বরগুনা জেলায় অবস্থিত একটি শহর। প্রশাসনিকভাবে শহরটি পাথরঘাটা উপজেলার সদর। শহরটি বরগুনা জেলার দ্বিতীয় বৃহত্তম এবং পাথরঘাটা উপজেলার বৃহত্তম এবং প্রধান শহরাঞ্চল। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং বরিশাল বিমানবন্দর।বিভাগীয় শহর বরিশাল থেকে ১১০.৩ কি.মি. এবং জেলা শহর বরগুনা থেকে ২৭.৮ কি.মি. দুরত্বে পাথরঘাটা শহর অবস্থিত।
পাথরঘাটা শহরের মোট জনসংখ্যা ১২,৭৮৬ জন যার মধ্যে ১৪,২৩১ জন পুরুষ এবং ১৪,২৯০ জন নারী। এ শহরের পুরুষ এবং নারী অনুপাত ১০০:১০০।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৫ মিটার।
১৯৯১ সালে পাথরঘাটা শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে পাথরঘাটা পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৯টি মহল্লায় বিভক্ত । ২৩.২২ বর্গ কি.মি. আয়তনের পাথরঘাটা শহরের ৭.২১ বর্গ কি.মি. এলাকা পাথরঘাটা পৌরসভা দ্বারা পরিচালিত হয়।
পাথরঘাটা শহরের স্বাক্ষরতার হার হলো শতকরা ৬৬.২ ভাগ।
মেহেন্দিগঞ্জ

মেহেন্দিগঞ্জ বাংলাদেশের দক্ষিণাঞ্চলের বরিশাল বিভাগের অন্তর্গত বরিশাল জেলায় অবস্থিত একটি শহর। প্রশাসনিকভাবে শহরটি মেহেন্দিগঞ্জ উপজেলার সদর। শহরটি বরিশাল জেলার তৃতীয় বৃহত্তম ও মেহেন্দিগঞ্জ উপজেলার বৃহত্তম এবং প্রধান শহরাঞ্চল। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং বরিশাল বিমানবন্দর।
মেহেন্দিগঞ্জ শহরের মোট জনসংখ্যা ৩৩,৮০২ জন যার মধ্যে ১৬,২৪৯ জন পুরুষ এবং ১৭,৫৫৩ জন নারী। এ শহরের পুরুষ এবং নারী অনুপাত ৯৩:১০০।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৮.৬৮ মিটার।
১৯৯৭ সালে মেহেন্দিগঞ্জ শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে মেহেন্দিগঞ্জ পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১১টি মহল্লায় বিভক্ত । ২০.৭৮ বর্গ কি.মি. আয়তনের মেহেন্দিগঞ্জ শহরের ১৪.৯৭ বর্গ কি.মি. এলাকাট মেহেন্দিগঞ্জ পৌরসভা দ্বারা পরিচালিত হয়।
মেহেন্দিগঞ্জ শহরের স্বাক্ষরতার হার হলো শতকরা ৬৩.৩ ভাগ।
গলাচিপা

গলাচিপা বাংলাদেশের দক্ষিণাঞ্চলের বরিশাল বিভাগের অন্তর্গত পটুয়াখালী জেলায় অবস্থিত একটি শহর। প্রশাসনিকভাবে শহরটি গলাচিপা উপজেলার সদর। শহরটি পটুয়াখালী জেলার তৃতীয় বৃহত্তম ও গলাচিপা উপজেলার বৃহত্তম এবং প্রধান শহরাঞ্চল। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং বরিশাল বিমানবন্দর। বিভাগীয় শহর বরিশাল থেকে ৭২.৭ কি.মি. এবং জেলা শহর পটুয়াখালী থেকে ৩১.৭ কি.মি. দূরত্বে গলাচিপা শহর অবস্থিত।
গলাচিপা শহরের মোট জনসংখ্যা ২৫,৯১৭ জন যার মধ্যে ১৩,২৪৬ জন পুরুষ এবং ১২,৬৭১ জন নারী। এ শহরের পুরুষ এবং নারী অনুপাত ১০৫:১০০।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৮.৯১ মিটার।
১৯৯৮ সালে গলাচিপা শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে গলাচিপা পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৯টি মহল্লায় বিভক্ত। ১১.৯২ বর্গ কি.মি. আয়তনের গলাচিপা শহরের ৩.৩৯ বর্গ কি.মি এলাকা গলাচিপা পৌরসভা দ্বারা পরিচালিত হয়।
গলাচিপা শহরের স্বাক্ষরতার হার হলো শতকরা ৭০ ভাগ।
বাউফল

বাউফল বাংলাদেশের দক্ষিণাঞ্চলের বরিশাল বিভাগের অন্তর্গত পটুয়াখালী জেলায় অবস্থিত একটি শহর। প্রশাসনিকভাবে শহরটি বাউফল উপজেলার সদর। শহরটি পটুয়াখালী জেলার চতুর্থ বৃহত্তম ও বাউফল উপজেলার বৃহত্তম এবং প্রধান শহরাঞ্চল। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং বিমানবন্দর। বিভাগীয় শহর বরিশাল থেকে ৫৮.৮ কি.মি. এবং জেলা শহর পটুয়াখালী থেকে ৩৭.৬ কি.মি. দূরত্বে বাউফল শহর অবস্থিত।
বাউফল শহরের মোট জনসংখ্যা ১৬,৯১৬ জন যার মধ্যে ৮,৩২২ জন পুরুষ এবং ৮,৫৯৪ জন নারী। এ শহরের পুরুষ এবং নারী অনুপাত ৯৭:১০০। শহরে মোট খানা সংখ্যা বা পরিবার রয়েছে ৩৭০৫টি।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৬.৬২ মিটার।
২০০১ সালে বাউফল শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে বাউফল পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১০টি মহল্লায় বিভক্ত । ১০.৮২ বর্গ কি.মি. আয়তনের বাউফল শহরের ৭.৯৬ বর্গ কি.মি এলাকা বাউফল পৌরসভা দ্বারা পরিচালিত হয়।
বাউফল শহরের স্বাক্ষরতার হার হলো শতকরা ৬৯.৮ ভাগ।
বানারীপাড়া

বানারীপাড়া বাংলাদেশের দক্ষিণাঞ্চলের বরিশাল বিভাগের অন্তর্গত বরিশাল জেলায় অবস্থিত একটি শহর। প্রশাসনিকভাবে শহরটি বানারীপাড়া উপজেলার সদর। শহরটি বরিশাল জেলার ক্ষুদ্রতম ও বানারীপাড়া উপজেলার বৃহত্তম এবং প্রধান শহরাঞ্চল। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং বরিশাল বিমানবন্দর।বিভাগীয় শহর বরিশাল থেকে বানারীপাড়া শহরের দূরত্ব ৫২.৩ কি.মি.।
বানারীপাড়া শহরের মোট জনসংখ্যা ১৬,৮৮২ জন যার মধ্যে ৮,৪৮০ জন পুরুষ এবং ৮,৪০২ জন নারী। এ শহরের পুরুষ এবং নারী অনুপাত ১০১:১০০।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৫.৪৪ মিটার।
১৯৯০ সালে বানারীপাড়া শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে বানারীপাড়া পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১৬টি মহল্লায় বিভক্ত। ৬.৯৭ বর্গ কি.মি. আয়তনের বানারীপাড়া শহর এলাকাটি বানারীপাড়া পৌরসভা দ্বারা পরিচালিত হয়।
বানারীপাড়া শহরের স্বাক্ষরতার হার হলো শতকরা ৮৩.৬ ভাগ।
ইউসুফ সালাহউদ্দিন

মিয়া ইউসুফ সালাহউদ্দিন ( ), যা ইউসুফ সল্লি নামে পরিচিত, তিনি একজন পাকিস্তানি সামাজিক ব্যক্তিত্ব, জনহিতৈষী এবং লাহোরের প্রাক্তন রাজনীতিবিদ।
তিনি কবি ও সাহিত্যবিদ আল্লামা ইকবালের নাতি এবং বিচারপতি জাভেদ ইকবালের ভাতিজা। তার পিতামহ দাদা মিয়া আমিরউদ্দিন ছিলেন লাহোরের প্রথম মুসলিম লর্ড মেয়র । সালাহউদ্দিন তাসির পরিবারের এক দূর সম্পর্কের আত্মীয়, সেখান থেকে পাঞ্জাবের প্রাক্তন গভর্নর সালমান তাসিরের প্রশংসা করেছিলেন।
তিনি পাকিস্তানের তৃতীয় গভর্নর জেনারেল মালিক গোলাম মুহাম্মদের সাথেও সম্পর্কিত, যিনি ১৯ ministry০ এর দশকের গোড়ার দিকে অর্থ মন্ত্রক থেকে পাকিস্তানের গভর্নর-জেনারেল হন । 
লাহোরের ওয়াল্ড সিটিতে "বারুদ খান" নামে পরিচিত ১৭ শতাব্দীর মোগল ধাঁচের হাওলির বাসিন্দা, সালাহউদ্দিন তার বাসায় এবং অন্য কোথাও পার্টি, নৈশভোজ এবং পাচারের ব্যবস্থা করেছেন। সারা দেশের হাই-প্রোফাইল ব্যক্তিত্বদের অতিথি হিসাবে আমন্ত্রিত করা হয়। তিনি নগরীর কলা ও সংস্কৃতি জগতে পরিচিত ব্যক্তিত্ব যিনি বাসন্ত উৎসব পুনরুদ্ধার এবং বিভিন্ন বাদ্যযন্ত্র, শৈল্পিক এবং কাব্য সমাবেশের আয়োজন করার জন্য কৃতিত্বপ্রাপ্ত; জনপ্রিয় বিনোদন ও সংগীত অনুষ্ঠান বিরসা: পিটিভিতে ঐতিহ্য পুনরুদ্ধারিত অনুষ্ঠানটি সালাহউদ্দিনের পরিচালনায় রয়েছে এবং বেশ কয়েকজন সংগীত শিল্পীদের অভিনয়ের জন্য আমন্ত্রণ জানিয়েছেন। পাকিস্তান টেলিভিশন কর্পোরেশন উৎপাদক ও পরিচালক উল্লিখিত মুঘল ধাঁচের ব্যবহার করেছেন হাভেলি এর বৃহৎ আকারের ঘিরা বিদেশে ( 'উর্দু ভাষায় হাভেলি সিহান') তাদের টিভি প্রোগ্রাম একটি লাইভ দর্শকদের জন্য সঙ্গীত কনসার্ট আলোজন করে ঐতিহ্যকে পুনরুজ্জীবিত করেন।
পাকিস্তানের একটি বড় ইংরেজি ভাষার সংবাদপত্রের মতে, ইউসুফ সালাহউদ্দিন পাকিস্তানের সাংস্কৃতিক ঐতিহ্যকে পুনরুজ্জীবিত ও প্রচারে গুরুত্বপূর্ণ ভূমিকা রেখে চলেছেন।
ম্যারি জে. ব্লাইজ

ম্যারি জেন ব্লাইজ (, ; জন্ম ১১ জানুয়ারি ১৯৭১) হলেন একজন মার্কিন গায়িকা, গীতিকার, অভিনেত্রী ও মানবহিতৈষী। "হিপ হপ সৌলের রানী" ও "আরঅ্যান্ডবির রানী" হিসেবে অভিহিত ব্লাইজ নয়টি তিনি ১৯৯১ সালে আপটাউন রেকর্ডসের সাথে চুক্তিবদ্ধ হওয়ার মধ্য দিয়ে তার কর্মজীবন শুরু করেন। পরে তিনি ১৩টি স্টুডিও অ্যালবাম প্রকাশ করেন, তন্মধ্যে ৮টি বিশ্বব্যাপী বিক্রিতে মাল্টি-প্লাটিনাম খ্যাতি লাভ করেন। ব্লাইজ নয়টি গ্র্যামি পুরস্কার, একটি প্রাইমটাইম এমি পুরস্কার, চারটি আমেরিকান মিউজিক পুরস্কার, বারটি এনএএসিপি ইমেজ পুরস্কার, বিলবোর্ড আইকন পুরস্কার-সহ বারটি বিলবোর্ড মিউজিক পুরস্কার অর্জন করেন। তিনি তিনটি গোল্ডেন গ্লোব পুরস্কারের মনোনয়ন লাভ করেন, তন্মধ্যে দুটি হল "মাডবাউন্ড" (২০১৭) চলচ্চিত্রের জন্য শ্রেষ্ঠ পার্শ্ব অভিনেত্রী বিভাগে এবং এই চলচ্চিত্রের "মাইটি রিভার" গানের জন্য শ্রেষ্ঠ মৌলিক গান বিভাগে। এছাড়া তিনি এই চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী ও "মাইটি রিভার" গানের জন্য শ্রেষ্ঠ মৌলিক গান বিভাগে একাডেমি পুরস্কারের মনোনয়ন লাভ করেন। তিনিই প্রথম ব্যক্তি হিসেবে একই বছর অভিনয় ও গান রচনা বিভাগে মনোনীত হন।
ব্লাইজ ১৯৭১ সালের ১১ই জানুয়ারি নিউ ইয়র্ক সিটির দ্য ব্রংক্‌স বরায় জন্মগ্রহণ করেন। তার মাতা কোরা একজন সেবিকা ছিলেন এবং তার পিতা টমাস ব্লাইজ একজন জ্যাজ সঙ্গীতজ্ঞ ছিলেন। তিনি তার পিতামাতার তিন সন্তানের মধ্যে দ্বিতীয়। তার বড় বোন লাটনিয়া ব্লাইজ-ডাকস্টা ও ছোট ভাই ব্রুস মিলার। তার পিতা মদ্যপ ছিলেন এবং ভিয়েতনাম যুদ্ধ থেকে ফিরে এসে তিনি যুদ্ধ-উত্তর মানসিক যন্ত্রণায় ভুগছিলেন। ১৯৭০-এর দশকের মাঝামাঝি সময়ে তার পিতা তাদের ত্যাগ করে চলে গেলে তারা তার মায়ের উপার্জনে পরিবারটি চলে। ব্লাইজ ৭ বছর বয়স পর্যন্ত জর্জিয়ার স্যাভনায় বেড়ে ওঠেন। পরবর্তী বছরগুলো তিনি জর্জিয়ার রিচমন্ড হিলে কাটান, সেখানে তিনি একটি পেন্টিকোস্টাল গির্জায় গান গাইতেন।
ইরান-মার্কিন পারস্পরিক চুক্তি প্রত্যাহার

ইরানের সাথে পারমাণবিক চুক্তি থেকে মার্কিন যুক্তরাষ্ট্র ২০১৮ সালের ৮ মে নিজেদের প্রত্যাহার করে নেয়। ২০১৫ সালে পৃথিবীর বৃহৎ শক্তিগুলো- যুক্তরাষ্ট্র, যুক্তরাজ্য, ফ্রান্স, চীন, রাশিয়া এবং জার্মানি (পি৫+১ নামে পরিচিত) ইরানের সাথে পারমাণবিক চুক্তি করেছিল।
ব্রিটিশ প্রধানমন্ত্রী টেরিজা মে, জার্মান চ্যান্সেলর অ্যাঙ্গেলা মের্কেল এবং ফ্রান্স-এর প্রেসিডেন্ট এমানুয়েল ম্যাক্রো এক যৌথ বিবৃতিতে ইউরোপের পক্ষ থেকে এ চুক্তি বজায় রাখার জন্য ইরানকে আহবান করেন।
অসংখ্য দেশ, আন্তর্জাতিক সংগঠন এবং যুক্তরাষ্ট্রের বিশেষজ্ঞরা এই চুক্তি প্রত্যাহারের জন্য যুক্তরাষ্ট্রের প্রতি ক্ষোভ, হতাশা এবং সমালোচনা করেছে। তবে যুক্তরাষ্ট্রের রক্ষণশীলরা, সৌদি আরব এর চুক্তি প্রত্যাহার কে স্বাগত জানিয়েছে। এই চুক্তি প্রত্যাহারের জন্য ইরানের অর্থনীতিতে আবার নেতিবাচক প্রভাব পড়বে বলে আশঙ্কা সৃষ্টি হয়।
১৭ মে ২০১৮ তে ইউরোপীয় কমিশন যুক্তরাষ্ট্রের নেওয়া সাম্প্রতিক বিভিন্ন সিদ্ধান্তের বিরুদ্ধে একযোগে কাজ করার প্রত্যাশা ব্যক্ত করে। ইউরোপীয় বাণিজ্যিক যেসব প্রতিষ্ঠান ইরান ও যুক্তরাষ্ট্রের সঙ্গে বাণিজ্য করছে, তাদের ওপর মার্কিন নিষেধাজ্ঞা জারি হলে প্রতিষ্ঠানগুলোর আর্থিক ক্ষতির বিষয়ে রক্ষাকবচ গঠন করা হবে বলে জানানো হয়।
ফিলিস লোগান

ফিলিস লোগান (; জন্ম ১১ জানুয়ারি ১৯৫৬) হলেন একজন স্কটিশ অভিনেত্রী। তিনি ব্রিটিশ হাস্যরসাত্মক নাট্য রহস্যধর্মী "লাভজয়" (১৯৮৬-৯৩) ধারাবাহিকে লেডি জেন ফেলশ্যাম এবং ঐতিহাসিক নাট্যধর্মী "ডাউনটাউন অ্যাবি" (২০১০-১৫) ধারবাহিকে মিসেস হিউজ (পরে কারসন) চরিত্রে অভিনয়ের জন্য সুপরিচিত। তিনি ১৯৮৩ সালের "অ্যানাদার টাইম, অ্যানাদার প্লেস" চলচ্চিত্রে অভিনয় করে সবচেয়ে সম্ভাবনাময় নবাগত বিভাগে বাফটা পুরস্কার অর্জন করেন। তার অভিনীত অন্যান্য চলচ্চিত্র হল "সিক্রেট অ্যান্ড লাইজ" (১৯৯৬) ও "শুটিং ফিশ" (১৯৯৭)।
লোগান ১৯৫৬ সালের ১১ই জানুয়ারি রেনফ্রিউশায়ারের পেইস্লিতে জন্মগ্রহণ করেন। তিনি জনস্টোনের নিকটে বেড়ে ওঠেন, এবং সেখানে জনস্টোন হাই স্কুলে পড়াশোনা করেন। তিনি গ্লাসগোর রয়্যাল একাডেমি অব মিউজিক অ্যান্ড ড্রামায় অধ্যয়ন করেন এবং ১৯৭৭ সালে জেমস ব্রিডি স্বর্ণপদক নিয়ে স্নাতক সম্পন্ন করেন।
১৯৮৩ সালে "অ্যানাদার টাইম, অ্যানাদার প্লেস"-এ অভিনয়ের মধ্য দিয়ে তার চলচ্চিত্রে অভিষেক ঘটে। এই চলচ্চিত্রে কাজের জন্য তিনি তাওরমিনা চলচ্চিত্র উৎসব থেকে শ্রেষ্ঠ অভিনেত্রী বিভাগে স্বর্ণ পদক, শ্রেষ্ঠ অভিনেত্রী বিভাগে ইভনিং স্ট্যান্ডার্ড পুরস্কার এবং সবচেয়ে সম্ভাবনাময় নবাগত বিভাগে বাফটা পুরস্কার অর্জন করেন। তিনি ব্রিটিশ হাস্যরসাত্মক নাট্য রহস্যধর্মী "লাভজয়" (১৯৮৬-৯৩) ধারাবাহিকে লেডি জেন ফেলশ্যাম চরিত্রে আট বছরে ৫০টির কাছাকাছি পর্বে অভিনয় করেন।
তিনি ঐতিহাসিক নাট্যধর্মী "ডাউনটাউন অ্যাবি" (২০১০-১৫) ধারবাহিকে মিসেস হিউজ (পরে কারসন) চরিত্রে অভিনয় করে সমাদৃত হন।
১৯৯৪ সালে অভিনেতা কেভিন কেভিন ম্যাকন্যালির সাথে লোগানের পরিচয় হয়। ১৭ বছর পর ২০১১ সালের আগস্টে তারা বিবাহ বন্ধনে আবদ্ধ হন। তাদের এক পুত্র রয়েছে, তার নাম ডেভিড।
ফৌজিয়া হাবিব

ফৌজিয়া হাবিব ( ) একজন পাকিস্তানি রাজনীতিবিদ যিনি পাকিস্তানের জাতীয় পরিষদের সদস্য হিসাবে দায়িত্ব পালন করেছিলেন।
ফৌজিয়া ২০০২ সালের পাকিস্তানের সাধারণ নির্বাচনে মহিলাদের জন্য সংরক্ষিত আসনে পাকিস্তান পিপলস পার্টির প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন । 
ফৌজিয়া ২০০৮ সালের পাকিস্তানের সাধারণ নির্বাচনে মহিলাদের জন্য সংরক্ষিত একটি আসনে পাকিস্তান পিপলস পার্টির প্রার্থী হিসাবে পাঞ্জাব থেকে পাকিস্তানের জাতীয় পরিষদে নির্বাচিত হয়েছিলেন ।
আর. পি. উলাগানাম্বি

আর. পি. উলাগানাম্বি (১০ জুন ১৯৩৮ – ৫ জানুয়ারি ২০২০) ভারতের তামিলনাড়ুর একজন আইনজীবী ও রাজনীতিবিদ ছিলেন। তিনি একবার লোকসভা সাংসদ হিসেবে নির্বাচিত হয়েছিলেন।
আর. পি. উলাগানাম্বি ১৯৩৮ সালের ১০ জুন রানিপেতে জন্মগ্রহণ করেন। তিনি ডন বস্কো মাধ্যমিক বিদ্যালয়, পাচাইয়াপ্পা'স কলেজ, প্রেসিডেন্সি কলেজ ও মাদ্রাজ আইন কলেজে পড়াশোনা করেছিলেন। তিনি ১৯৭১ সালে ভেলোর থেকে দ্রাবিড় মুনেত্র কড়গমের প্রার্থী হিসেবে লোকসভার সদস্য হিসেবে নির্বাচিত হয়েছিলেন। পরবর্তীতে, দলের হাই কমান্ডের সাথে মতদ্বৈততার জেরে তিনি দলত্যাগ করেছিলেন ও ভারতীয় জাতীয় কংগ্রেসে যোগদান করেছিলেন।
আর. পি. উলাগানাম্বি ২০২০ সালের ৭ জানুয়ারি ৮১ বছর বয়সে প্রয়াত হন।
হাদিসের শ্রেণিবিভাগ

বিভিন্ন ধরনের হাদীসের শ্রেণিবিভাগ বিভিন্ন আলেমগণ ব্যবহার করেছেন। ইসলামে হাদিস হলো রাসুল মুহাম্মাদ (স) এর উক্তি। হাদীস অধ্যয়ন বিশেষজ্ঞরা সাধারণত দুটি পদ ব্যবহার করেন - "তাক্বরির" হলো মৌন সমর্থন, এবং "খবর" হলো মুহাম্মাদ (স) এর মুখ নিসৃত বাণী এবং তাঁর অনুসৃত কাজগুলি।
"তাক্বরীর" শব্দটি শব্দটি দ্বারা বোঝায়, মুহাম্মদের (স) উপস্থিতিতে একজন ঈমানদার এমন কিছু করেছিলেন যা মুহাম্মাদ লক্ষ্য করেছিলেন কিন্তু অস্বীকার বা নিন্দা করেননি। সুতরাং, ঐ বিশ্বাসী বা ঈমানদার দ্বারা সম্পাদিত কাজটি মুহাম্মদের (স) কাছ থেকে স্বীকৃতি লাভ করেছে। এটি সাধারণত স্বীকার করা হয় যে, "খবর" সত্য বা মিথ্যা হতে পারে। হাদীস সমালোচনা বিজ্ঞানের বিদ্বানরা মনে করেন যে একটি "খবর" হাদীস সত্য কিনা তা সমঝোতার মাধ্যমে নির্ধারণ করা যেতে পারে। এই স্বীকার্যের ভিত্তিতেই মুসলিম পণ্ডিতদের মতে একটি হাদীস "যান্নি" (অমীমাংসিত/সম্ভবত সত্য) কিনা তার প্রমাণ হয়।
আল-হামদু লিল্লাহি রাব্বিল আ'লামীন

আল-হামদু লিল্লাহি রাব্বিল আ'লামীন () কুরআনের প্রথম সূরার দ্বিতীয় আয়াত। এটা এমন একটি বাক্য যা বিভিন্ন পরিস্থিতিতে মুসলমানরা তাদের জীবনে সবচেয়ে বেশিবার পুনরাবৃত্তি করে থাকে।
এই আয়াতের অর্থ হল "সমস্ত প্রশংসা এবং ধন্যবাদ আল্লাহের জন্যে যিনি বিশ্বজগতের পালনকর্তা"।
এটার একটি আক্ষরিক অনুবাদ হবে, "সমস্ত প্রশংসা বিশ্বজগতের পালনকর্তা আল্লাহর জন্যে"।
এই আয়াতটি "আল-ফাতিহার" অন্তর্গত, যে সূরাটি নামাযে পাঠ করা বাধ্যতামূলক এবং তাই এটি প্রতিদিন পাঠ করা হয়। দৈনিক পাঁচ ওয়াক্ত নামাজের সময়ে তেলাওয়াত করা ছাড়াও মুসলমানরা তাদের প্রতিদিনের জীবনের অন্যান্য ক্রিয়াকলাপের সময় এই বাক্যটি পাঠ করে থাকে। মুসলমানরা কোন কার্য সম্পাদনের পূর্বে বিসমিল্লাহ তেলাওয়াত করে; এবং যখন তারা কাজ শেষ করে, তখন তারা এই আয়াত পাঠ করে আল্লাহকে তাঁর অনুগ্রহের জন্য ধন্যবাদ জ্ঞাপন করে। মুসলমানদের আল্লাহর নিয়ামতের জন্য তাঁর (আল্লাহর) প্রতি কৃতজ্ঞ হওয়ার জন্য সচেষ্ট হতে শেখানো হয় এবং এভাবে এই বাক্যটি পরমেশ্বরের প্রতি কৃতজ্ঞতা উপলব্ধি এবং ধন্যবাদের বিবৃতি হিসেবে কাজ করে।
সুবহান আল্লাহ
দিলসুখনগর মেট্রো স্টেশন

দিলসুখনগর মেট্রো স্টেশন হায়দ্রাবাদ মেট্রোর লাল লাইনে অবস্থিত। এই স্টেশনটি ২০১৮ সালে সর্বসাধারণের জন্য উন্মুক্ত করা হয়। এটি মেগা থিয়েটার, সাঁই বাবা মন্দির, কোনার্ক থিয়েটার, দিলসুখ নগর বাস ডিপো, রাজধানী থিয়েটার এবং প্রগতি ডিগ্রি কলেজের নিকটে অবস্থিত।
এই স্টেশনটি ২৪ সেপ্টেম্বর ২০১৮ সালে খোলা হয়।
দিলসুখনগর স্টেশনটি হায়দ্রাবাদ মেট্রো-এর লাল লাইন-এ অবস্থিত একটি মেট্রো স্টেশন।
স্টেশনের রাস্তা স্তর থেকে প্ল্যাটফর্ম স্তর পর্যন্ত সিঁড়ি, লিফট এবং এসকেলেটর রয়েছে, যা সহজ এবং আরামদায়কভাবে স্টেশনে প্রবেশের সুবিধা প্রদান করে। এছাড়াও, লিফ্টের অভ্যন্তরে অপারেশন প্যানেলগুলি এমন একটি স্তরে ইনস্টল করা যা সক্ষম-প্রবীণ এবং প্রবীণ নাগরিকসহ ভিন্নভাবে অক্ষম যাত্রীরাও ব্যবহার করতে পারে।
প্রতি ৩.৫ - ৭ মিনিট অন্তর তিন কোচ বিশিষ্ট ট্রেনগুলি এই স্টেশন হয়ে মিয়াপুর এবং এলবি নগরের মধ্যে চলাচল করে।
ফরিদপুর রেলওয়ে স্টেশন

ফরিদপুর রেলওয়ে স্টেশন হচ্ছে বাংলাদেশের ঢাকা বিভাগের ফরিদপুর জেলায় অবস্থিত একটি স্টেশন। এটি ফরিদপুরের লক্ষ্মীপুর এলাকায় অবস্থিত।
ফরিদপুর রেলওয়ে স্টেশন ১৮৯৯ সালে তৈরি করা হয়। রাজবাড়ী থেকে ফরিদপুর পর্যন্ত এই সেকশনটি লোকসানের অজুহাতে ১৯৯৭ সালে বন্ধ করে দেওয়া হয়। পরে সরকারের সিদ্ধান্তে ২০১০ সালে নতুন করে প্রায় ৯০ কোটি টাকা ব্যয়ে রেলপথ ও স্টেশন নির্মাণের কাজ শুরু হয়। যার কাজ শেষ হয় ২০১৪ সালে। ১৭ বছর পর ২০১৪ সালে আবার ট্রেন চলাচল শুরু হয়। পদ্মা সেতুর রেল সংযোগের কারণে এই স্টেশনের গুরুত্ব বর্তমানে বেড়ে যায়। ভাঙ্গা–ঢাকা রেলপথ নির্মাণের পর ফরিদপুর থেকে সরাসরি ট্রেন ঢাকা চলাচল করে।
ফরিদকোট লোকসভা কেন্দ্র

ফরিদকোট লোকসভা কেন্দ্রহল উত্তর ভারতের পাঞ্জাব রাজ্যের ১৩ টি লোকসভা কেন্দ্রের মধ্যে একটি এবং ১৯৭৭ সাল থেকে এই লোকসভা কেন্দ্রটি তৈরি হয়েছে। এই লোকসভা কেন্দ্রের আসনটি তফসিলি জাতির জন্য সংরক্ষিত এবং মোট ৯ টি বিধানসভা কেন্দ্র নিয়ে গঠিত। বর্তমান সংসদ সদস্য হলেন। লোকসভা কেন্দ্রের অন্তর্গত এলাকার সরকারি ভাষা হল পাঞ্জাবি।
পাঞ্জাবের সবচেয়ে গুরুত্বপূর্ণ আসনগুলির মধ্যে অন্যতম হল লোকসভা ফরিদকোট আসনটি। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। জরুরি অবস্থা ঘোষণার মাধ্যমে লোকসভার কেন্দ্রের মেয়াদ আরও একবছর বাড়ানো যায় আবার বিশেষ করণে ৫ বছরের পূর্বেই নির্বাচন করা যায়, যা উপনির্বাচন নামে পরিচিত।
লোকসভা কেন্দ্রটি পাঞ্জাব রাজ্যের ১১৭ টি বিধানসভা কেন্দ্রের মধ্যে ৯ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য পাঞ্জাব বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৯ টি বিধানসভা কেন্দ্রে সর্বশেষ ২০১৯ সালে নির্বাচন অনুষ্ঠিত হয়। এই লোকসভা কেন্দ্রের মধ্যে ৯টি বিধানসভা কেন্দ্রই তফসিলী উপজাতিদের জন্য সংরক্ষিত। বিধানসভা কেন্দ্র গুলি হলঃ- বর্তমানে ফরিদকোট লোকসভা কেন্দ্রটি ৯ টি বিধানসভা আছে যেমন- 
এই বিধানসভা কেন্দ্রটি পাঞ্জাব রাজ্যের বিধানসভা কেন্দ্রগুলির মধ্যে ৭১ নং বিধানসভা কেন্দ্রের।
এই বিধানসভা কেন্দ্রটি পাঞ্জাব রাজ্যের বিধানসভা কেন্দ্রগুলির মধ্যে ৭২ নং বিধানসভা কেন্দ্রের।
এই বিধানসভা কেন্দ্রটি পাঞ্জাব রাজ্যের বিধানসভা কেন্দ্রগুলির মধ্যে ৭৩ নং বিধানসভা কেন্দ্রের।
এই বিধানসভা কেন্দ্রটি পাঞ্জাব রাজ্যের বিধানসভা কেন্দ্রগুলির মধ্যে ৭৪ নং বিধানসভা কেন্দ্রের।
এই বিধানসভা কেন্দ্রটি পাঞ্জাব রাজ্যের বিধানসভা কেন্দ্রগুলির মধ্যে ৮৪ নং বিধানসভা কেন্দ্রের।
এই বিধানসভা কেন্দ্রটি পাঞ্জাব রাজ্যের বিধানসভা কেন্দ্রগুলির মধ্যে ৮৭ নং বিধানসভা কেন্দ্রের।
এই বিধানসভা কেন্দ্রটি পাঞ্জাব রাজ্যের বিধানসভা কেন্দ্রগুলির মধ্যে ৮৮ নং বিধানসভা কেন্দ্রের।
এই বিধানসভা কেন্দ্রটি পাঞ্জাব রাজ্যের বিধানসভা কেন্দ্রগুলির মধ্যে ৮৯ নং বিধানসভা কেন্দ্রের।
এই বিধানসভা কেন্দ্রটি পাঞ্জাব রাজ্যের বিধানসভা কেন্দ্রগুলির মধ্যে ৯০ নং বিধানসভা কেন্দ্রের।
ফরিদকোট কেন্দ্র বিজয়ী বর্তমান সাংসদ ভারতীয় জাতীয় কংগ্রেস দলের সদস্য মুহাম্মদ সাদিক এবং প্রাক্তন সংসদ ছিলেন আম আদমি পার্টি দলের সদস্য সাধু সিংহ।
উখরুল জেলা

উখরুল (Ukhrul, Pron:/ˈuːkˌɹəl or ˈuːkˌɹʊl/) উত্তর-পূর্ব ভারতের মণিপুর রাজ্যের একটি অন্যতম জেলা। এই জেলাটি মণিপুরের রাজধানী ইম্ফল থেকে ৮৪ কিলোমিটার উত্তর-পূর্ব দিকে অবস্থিত।
১৯১৯ সালে ব্রিটিশ শাসনের সময় উখরুল জেলাকে এক মহকুমা হিসাবে রাখা হয়েছিল। ১৯৬৯ সালে ভারত সরকার এই জেলাকে 'মণিপুর পূর্ব' জেলা নাম দিয়ে পূর্ণাঙ্গ জেলার মর্যাদা দেয়। ভাষাতত্ত্বের দিক থেকে উখরুলের মূল অধিবাসী তাংখুল নাগারা চীনা-তিব্বতীয় গোষ্ঠীর তিব্বতীয়-বর্মা বিভাগের অন্তর্ভুক্ত। এই সূত্রই তাদের ঐতিহাসিকভাবে উত্তরের চীন এবং তিব্বতীয় মূলের বলে ইঙ্গিত দেয়। তাংখুলদের অন্যতম প্রাচীন মূল চীন জিজিয়াং অঞ্চলের হুয়াংহো এবং য়াংজে নদীর উপত্যকা বলে জানা যায়। জীবন-নির্বাহের সহজ পথের সন্ধানে তাঁরা বিভিন্ন শহরে অভিবাসন করে। এর একটা শাখা এসে দক্ষিণে মায়ানমার যায়। তাংখুলকে ধরে অন্যান্য নাগা জনজাতি মায়ানমার থেকে এসে মণিপুর, নাগাল্যান্ড, অসম এবং অরুণাচল প্রদেশে বসতি স্থাপন করে।
উখরুল জেলার সদর শহর উখরুল। এই শহরের মোট অধিবাসী ৭৫,০০০ বলে জানা যায়। উখরুল জেলায় অবস্থিত শিরুই কাছং পর্বতে পাওয়া শিরুই লিলি (লিলিয়ান ম্যাকলিনি শিলি), এবং খাংখুই মাংসোর গুহা জেলাটির অন্যতম আকর্ষণ।
উখরুল জেলার মহকুমাসমূহ হচ্ছে:
জেলাটির সদর শহর উখরুল ১৫০ নং জাতীয় সড়ক ইম্ফলের সাথে সংযুক্ত। এই সড়কই জেছামির মধ্য দিয়ে উখরুলকে কোহিমার সাথে সংযুক্ত করেছে।
২০১১ সালের লোকগণনা অনুসারে উখরুল জেলার জনসংখ্যা ১,৮৩,১১৫ জন। জনসংখ্যার দিক থেকে ভারতের মোট ৬৪০টি জেলার ভিতর এই জেলার স্থান ৫৯৩তম। এই জেলার জনবসতির ঘনত্ব প্রতি বর্গ কিলোমিটারে ৪০ জন। ২০০১-২০১১ দশকে জেলাটির মোট জনসংখ্যা বৃদ্ধির হার ছিল ৩০.০৭% উখরুলের প্রতি ১০০০ জন পুরুষের বিপরীতে মহিলার সংখ্যা ৯৪৮ জন এবং সাক্ষরতার হার ৮১.৮৭%। উখরুলের সংখ্যাগরিষ্ঠ লোক তাংখুল জনজাতির।
উখরুল জেলাত ব্যবহৃত মূল ভাষাসমূহ হচ্ছে:
উখরুল জেলায় তাংখুলরা বিভিন্ন উৎসব পালন করে। এর ভিতর উল্লেখযোগ্য হচ্ছে বীজ বোনার সময় পালন করা লুইরা উৎসব, ক্ষেতের কাজ থেকে ফসল ফলনের সময় পালন করা মাংখাপ উৎসব, মৃতকে সম্মান জানিয়ে উদ্‌যাপন করা থিশম উৎসব এবং ফসল কাটার পর উদ্‌যাপন করা থারিও উৎসব।
১৮৯৬ সালে খ্রীষ্টান মিশনারী রেভারেন্ড উইলিয়াম পেটিগ্রিউ উখরুল জেলার প্রথম বিদ্যালয় স্থাপন করেছিলেন। বর্তমান জনসংখ্যার ৯০% শিক্ষিত লোক উখরুল নগর ইম্ফলের পর মণিপুরের শিক্ষা দীক্ষার ক্ষেত্রে অন্যতম অগ্রণী নগর। এই নগরের উল্লেখযোগ্য শিক্ষা প্রতিষ্ঠানসমূহ হল সেক্রেড হার্ট উচ্চতর মাধ্যমিক বিদ্যালয়, এলিস খ্রীষ্টিয়ান উচ্চতর মাধ্যমিক বিদ্যালয়, লিটল এঞ্জেল বিদ্যালয়, ব্লেসো মন্টেশ্বরী বিদ্যালয়, পাটকাই একাডেমী ইত্যাদি।
বাল দানি

হেমচন্দ্র তুকারাম বাল দানি (জন্ম: ২৪ মে, ১৯৩৩ - মৃত্যু: ১৯ ডিসেম্বর, ১৯৯৯) তৎকালীন ব্রিটিশ ভারতের মহারাষ্ট্রের দুধানি এলাকায় জন্মগ্রহণকারী ভারতীয় আন্তর্জাতিক ক্রিকেটার, কোচ ও প্রশাসক ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫২ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে মহারাষ্ট্র ও সার্ভিসেস দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিং করার পাশাপাশি ডানহাতে ফাস্ট-মিডিয়াম, লেগ ব্রেক ও অফ ব্রেক বোলিংয়ে সিদ্ধহস্তের অধিকারী ছিলেন বাল দানি।
নাশিকের রাংতা হাই স্কুলে বিদ্যালয় জীবন সম্পন্ন করেন। সমসাময়িককালের ক্রিকেটার বাপু নাদকর্নীও একই বিদ্যালয়ে পড়াশুনো সম্পন্ন করেছিলেন। বি.এ. (সম্মান) শ্রেণীতে স্নাতক ডিগ্রী লাভ করেন। প্রথম-শ্রেণীর খেলোয়াড়ী জীবন মহারাষ্ট্রের মাধ্যমে শুরু করেন।
সমগ্র খেলোয়াড়ী জীবনে ১৭ সেঞ্চুরি করেন ও ২০০ উইকেট লাভ করেছিলেন। বেশ কয়েক বছর সার্ভিসেস দলকে নেতৃত্ব দিয়েছেন। টেস্ট খেলোয়াড়ী জীবন থেকে প্রত্যাখ্যাত হবার পরই কেবল তিনি সুন্দর খেলা উপহার দিয়েছিলেন। ১৯৫৬ সালে ভারতীয় বিমানবাহিনীতে যোগদানের ফলে সার্ভিসেস দলের সদস্য হন।
১৯৫১-৫২ মৌসুম থেকে ১৯৭২-৭৩ মৌসুম পর্যন্ত বাল দানি’র প্রথম-শ্রেণীর খেলোয়াড়ী জীবন চলমান ছিল। মূলতঃ ডানহাতে মাঝারিসারিতে ব্যাটিংয়ে নামতেন। খুব স্বল্পসংখ্যক ভারতীয় ক্রিকেটারদের ঘরোয়া ক্রিকেটে বাল দানি’র তুলনায় অল-রাউন্ডার হিসেবে সেরা ক্রীড়ানৈপুণ্য প্রদর্শন করতে পেরেছিলেন। সহজাত প্রকৃতি ডানহাতি ব্যাটসম্যান হিসেবে বাল দানি’র সুনাম ছিল। এছাড়াও তিনি মিডিয়াম পেস বল করতে পারতেন। খেলোয়াড়ী জীবনের শেষদিকে অফ ব্রেক ও লেগ ব্রেকের দিকে ঝুঁকে পড়েন।
দুই দশকেরও অধিক সময় সমগ্র প্রথম-শ্রেণীর খেলোয়াড়ী জীবনে ৪৪.৫৪ গড়ে ৬,৪৫৯ রান তুলেছেন। তন্মধ্যে, ১৭টি সেঞ্চুরি ছিল তার। এছাড়াও, বল হাতে নিয়ে ২১.৯৭ গড়ে ১৯৮ উইকেট পেয়েছেন। রঞ্জী ট্রফিতে এ সাফল্যের হার অতি উচ্চ প্রকৃতির। ৪৮.০৫ গড়ে ১৫ সেঞ্চুরি সহযোগে ৪,৭৫৭ রান ও ১৯.১০ গড়ে ১৪৫ উইকেট লাভ করেন। এরজন্যে তাকে ৭৮টি খেলায় অংশগ্রহণ করতে হয়েছিল।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন বাল দানি। ১৩ নভেম্বর, ১৯৫২ তারিখে মুম্বইয়ে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৯৫২-৫৩ মৌসুমে পাকিস্তান দল ভারত সফরে আসে। এ সফরেই তিনি তার একমাত্র টেস্টে অংশ নেন। ভারত দল মাত্র চার উইকেট হারিয়ে খেলায় জয় পায়। ফলশ্রুতিতে, বাল দানি ব্যাটিং করার কোন সুযোগ পাননি। তবে, ১০ ওভার বোলিং করে একটিমাত্র উইকেটের সন্ধান পেয়েছিলেন। নজর মোহাম্মদকে শূন্য রানে প্যাভিলিয়নে ফেরৎ পাঠান। ঐ সময়ে তার বয়স ছিল মাত্র ১৯ বছর। ৪১ বছর বয়সী লালা অমরনাথ তার উদ্বোধনী বোলিং জুটি ছিলেন। ১৯৫৪-৫৫ মৌসুমে পাকিস্তান গমন করেন। তবে, কোন টেস্টে অংশ নেয়ার সৌভাগ্য হয়নি তার।
খেলোয়াড়ী জীবন থেকে অবসর গ্রহণের পর ১৯৬৮ থেকে ১৯৭৫ সময়কালে জাতীয় দল নির্বাচকমণ্ডলীর সদস্যরূপে মনোনীত হয়েছিলেন। ১৯৮৯ থেকে ১৯৯৭ সময়কালে রঞ্জী ট্রফি প্রতিযোগিতায় মহারাষ্ট্র দলের ব্যবস্থাপক, দল নির্বাচক ও কোচের দায়িত্ব পালন করেছিলেন। পুনেভিত্তিক দাতব্য সংস্থা স্নেহ সেবার সাথে জড়িত ছিলেন তিনি।
১৯৫৬ সালে ভারতীয় বিমানবাহিনীতে যোগদান করেন। এয়ার কমোডর পদে উন্নীত হন ও ১৯৮৭ সালে কর্মজীবন থেকে অবসর গ্রহণ করেন তিনি। ১৯ ডিসেম্বর, ১৯৯৯ তারিখে ৬৬ বছর বয়সে মহারাষ্ট্রের নাশিক এলাকায় বাল দানি’র দেহাবসান ঘটে।
গজ (দাবা)

গজ বা হাতি (বিসপ ♗, ♝) দাবা খেলার একটি গুটি। প্রতিটি খেলোয়াড় দুটি গজ দিয়ে খেলা শুরু করে। একটি থাকে রাজার পাশের ঘোড়া ও রাজার মাঝে, অন্যটি মন্ত্রীর পাশের ঘোড়া ও মন্ত্রীর মাঝে। প্রারম্ভিক ঘরগুলি সাদা গজের জন্য সি১ (C1) এবং এফ১(F1), এবং কালো গজের জন্য জন্য সি৮ (C8) এবং এফ৮ (F8)। 
গজের প্রতিটি চালের জন্য দূরত্বের কোনও বিধিনিষেধ নেই, তবে তির্যক চলাচলে সীমাবদ্ধতা আছে। গজ, ঘোড়া ছাড়া অন্য সব গুটির মতোই, লাফিয়ে চলতে পারে না। একটি গজ শত্রু গুটির বর্গক্ষেত্রটি দখল করে তা ক্যাপচার করে।
গজগুলি কোন পাশ থেকে শুরু করে, অর্থাৎ "রাজার গজ" এবং "মন্ত্রীর গজ" অনুসারে আলাদা হতে পারে। তার তির্যক চলাফেরা অনুসারে, প্রতিটি গজ সর্বদা সাদা বা কালো বর্গে থাকে এবং তাই তাদের "হালকা-বর্গের" বা "গাঢ় বর্গের" গজ হিসাবে উল্লেখ করাও সাধারণ।
মধ্যযুগীয় দাবাতে হাতির পূর্বসূরী শতরঞ্জ (মূলত চতুরঙ্গ ) ছিল আলফিল, যার অর্থ "হাতি", যে কোনও তির্যক বরাবর দুটি বর্গ লাফিয়ে উঠতে পারে এবং একটি মধ্যস্থতাকারী গুটি লাফিয়ে উঠতে পারে। ফলস্বরূপ, প্রতিটি হাতির আটটি বর্গের মধ্যে সীমাবদ্ধ ছিল এবং কোনও হাতি অন্যটিকে আক্রমণ করতে পারে না। আধুনিক হাতি "কুরিয়ার দাবাতে" ১২০০ খ্রিস্টাব্দের দিকে উপস্থিত হয়েছিল। এই চালসহ একটি গুটি, যাকে বলা হয় "কোকাট্রিজ" বা কুমির, যা ১২৮৩ সালে রাজা কাস্টাইল আলফনসো এক্স জন্য লিবো দে লস জুয়েগোসের প্রণীত গ্র্যান্ডে এসিড্রেক্সের একাংশ থেকে সংকলিত। খেলাটি "ভারতীয়", তবে খুবই অস্পষ্ট সূত্র। প্রায় অর্ধ শতাব্দী পরে মুয়াম্মাদ ইবনে মামুদ আল-আমুলি তার "ট্রেজারি অব দ্য সাইন্স" -এ দাবার একটি প্রসারিত রূপের বর্ণনা দিয়েছেন যাতে দুটি গুটি "নৌকার মতো তবে তির্যকভাবে" চালিত হয়। হাতি প্রায় একই সময়ে জাপানে স্বাধীনভাবে আবিষ্কৃত হয়েছিল (১৩ শতকে), এটি শু শোগী এবং দাই শোগির অংশ গঠন করেছিল; এটি শো শোগির প্রত্যক্ষ বংশধর হিসাবে আধুনিক শোগিতে উপস্থিত রয়েছে।
কিছু স্লাভিক ভাষায় (যেমন: চেক/স্লোভাক) হাতি বলা হয় "střelec / strelec কে," যার সরাসরি ইংরেজি প্রতিশব্দ "শুটার" ইংরেজি থেকে অনুবাদ করলে হয় তীরন্দাজ, অন্যান্য ভাষায় এটা এখনও "হাতি" নামে পরিচিত (যেমন রাশিয়ান ) দক্ষিণ স্লাভিক ভাষায় এটি সাধারণত "লোভাক" নামে পরিচিত, যার অর্থ "শিকারী" বা "লুফার", যা জার্মান নাম থেকে নেওয়া ("লুফার" একটি বিকল্প পোলিশ নামও)। রাশিয়ান ভাষায় হাতির বিকল্প নাম হলেন "অফিসার" ( ); একে গ্রিক ভাষায় বলা হয় ( ), বেলারুশিয় ভাষায় ( ) এবং আলবেনীয় ভাষায় "oficeri।"
মঙ্গোলীয় ভাষা এবং বেশ কয়েকটি ভারতীয় ভাষায় একে "উট" বলা হয়।
লিথুয়ানিয়ান ভাষায় এটি "" মধ্যযুগীয় লিথুয়ানিয়ায় এক ধরনের সামরিক কমান্ডার।
ইউনিকোডে হাতির জন্য দুটি কোডপয়েন্ট নির্দিষ্ট করে:
♗ ইউ + 2657 সাদা হাতি (এইচটিএমএল & # 9815;)
♝ U + 265D কালো হাতি (এইচটিএমএল & # 9821;)
হাইসাম বিন তারিক আল সাইদ

হাইসাম বিন তারিক আল সাইদ (; জন্ম: ১৩ অক্টোবর ১৯৫৪) ওমানের বর্তমান সুলতান। ২০২০ সালের ১১ জানুয়ারি তিনি তার চাচাত ভাই কাবুস বিন সাইদের উত্তরসুরি হিসেবে শাসনভার লাভ করেন। ইতিপূর্বে তিনি দেশটির ঐতিহ্য ও সংস্কৃতি মন্ত্রী হিসেবে দায়িত্বপালন করেছেন।
হাইসাম বিন তারিক ওমানের রাজপরিবার আল সাইদের সদস্য। ১৯৭৯ সালে তিনি অক্সফোর্ড বিশ্ববিদ্যালয় থেকে ফরেন সার্ভিস প্রোগ্রামে স্নাতক হন। হাইসামের বাবা তারিক বিন তাইমুর ছিলেন সুলতান তাইমুর বিন ফয়সালের (শাসনকাল ১৯১৩-১৯৩২) পুত্র। তার ভাই আসাদ বিন তারিক বিন তাইমুর আল সাইদ ডেপুটি প্রধানমন্ত্রী।
১৯৮০ এর দশকে তিনি ওমান ফুটবল এসোসিয়েশনের প্রথম প্রধান হন। তিনি একজন ক্রীড়া পৃষ্ঠপোষক হিসেবে পরিচিত। ১৯৮৬ থেকে ১৯৯৪ সাল পর্যন্ত তিনি ওমানের পররাষ্ট্র মন্ত্রণালয়ের আন্ডার সেক্রেটারি হিসেবে দায়িত্ব পালন করেছেন এবং পরবর্তীতে সেক্রেটারি জেনারেল হিসেবে ১৯৯৪ থেকে ২০০২ সাল পর্যন্ত দায়িত্বপালন করেছেন। ১৯৯০ এর দশকের মধ্যভাগে তিনি ঐতিহ্য ও সংস্কৃতি মন্ত্রী হিসেবে নিয়োগ পেয়েছেন।
সাবেক সুলতান ও চাচাত ভাই সুলতান কাবুস বিন সাইদ আল সাইদ ২০২০ সালের ১০ জানুয়ারি মৃত্যুবরণ করেন। হাইসাম বিন তারিক পরের দিন ১১ জানুয়ারি দেশটির সুলতান হিসেবে শপথ নেন। সুলতান কাবুস বিন সাইদ নিজের উত্তরসুরির নাম কাগজে লিখে রেখে যান। সে অনুযায়ী হাইসাম বিন তারিক আল সাইদকে দেশটির নতুন সুলতান ঘোষণা করা হয়।